EkBass/fiwiki-20250220-pages-articles huggingface dataset:
Neil Harvey

Robert Neil Harvey MBE (s. 8. lokakuuta 1928) on australialainen kriketinpelaaja. Hän teki debyyttinsä test matchissa tammikuussa 1948 ja pelasi Australian maajoukkueessa aina vuoteen 1963. Harvey kuului Donald Bradmanin vuoden 1948 legendaariseen Invincibles-joukkueeseen. Hän oli yksi Wisdenin vuoden kriketinpelaajista 1954. Harvey pääsi vuonna 2000 Australian Cricket Hall of Fameen Melbourneen ja Australian Cricket Boardin valitsemaan vuosisadan joukkueeseen. Samassa lajissa aikanaan menestynyt Merv Harvey oli Neilin vanhempi veli. Luokka:Australialaiset kriketinpelaajat Luokka:Vuonna 1928 syntyneet Luokka:Elävät henkilöt
Jack Ramsay

John T. ”Jack” Ramsay (21. helmikuuta 1925 Philadelphia, Pennsylvania – 28. huhtikuuta 2014 Naples, Florida) oli yhdysvaltalainen koripallovalmentaja. Hän toimi vuosina 1955–1966 Saint Joseph’s Universityn Hawks-joukkueen päävalmentajana. Ramsay valmensi myös ammattilaisseuroja, joita olivat Philadelphia 76ers (1968–1972), Buffalo Braves (1972–1976), Portland Trail Blazers (1976–1986) ja Indiana Pacers (1986–1988). Ramsaysta tuli myöhemmin kommentaattori. Hän pääsi Basketball Hall of Fameen vuonna 1992. Philadelphiassa, Pennsylvaniassa syntynyt Ramsay valmistui Upper Darby High Schoolin jälkeen kandidaatinarvolla Saint Joseph’s Universitysta vuonna 1949. Maisterin- (1952) ja tohtorinarvonsa (1963) hän sai Pennsylvanian yliopistosta. ==Lähteet== Luokka:Yhdysvaltalaiset koripallovalmentajat Luokka:Vuonna 1925 syntyneet Luokka:Vuonna 2014 kuolleet
Joanna Russ

Joanna Russ (22. helmikuuta 1937 Bronx, New York, Yhdysvallat – 29. huhtikuuta 2011 Tucson, Arizona, Yhdysvallat) oli yhdysvaltalainen tieteiskirjailija. Hän voitti Hugo-, Nebula- ja Locus-palkinnot, James Tiptree Jr. -palkinnon, Tähtivaeltaja-palkinnon sekä SF Chronicle -palkinnon. Russia pidetään johtavana feministisenä tieteiskirjailijana ja tieteiskirjallisuuden tutkijana. Russ työskenteli Washingtonin yliopistossa englanninkielisen kirjallisuuden professorina. Hän jäi eläkkeelle 1994.Immonen, Petri: Toi feminismin tieteiskirjallisuuteen. Kuolleet, Helsingin Sanomat 13.5.2011, s. C 7. Artikkelin maksullinen verkkoversio. == Suomennetut romaanit == * * == Lähteet == == Kirjallisuutta == * == Aiheesta muualla == * Sinisalo, Johanna: Piknikki Paratiisissa. Aikakone 4/1988. Luokka:Cthulhu-kirjailijat Luokka:Yhdysvaltalaiset tieteiskirjailijat Luokka:Vuonna 1937 syntyneet Luokka:Vuonna 2011 kuolleet
IPod classic

iPod classic on Applen suunnittelema ja markkinoima kannettava musiikkisoitin, joka kuuluu iPod-tuoteperheeseen. Se julkaistiin 5. syyskuuta 2007 ja on versiosta riippuen varustettu joko 80 Gt, 120 Gt tai 160 Gt:n tallennustilalla. Classic on iPod-sukupolven 6. päivitys ja samalla Applen viimeinen kiintolevyllä varustettu MP3-soitin. http://www.appleinsider.com/articles/07/10/11/ipod_classic_the_last_hurrah_for_hdd_based_ipods.html == Uudistukset == 6\. sukupolven iPod erosi edeltäjästään akunkestossa sekä suuremmalla tallennuskapasiteetilla, mahdollisuudella käyttää iPod touchista ja iPhonesta tuttua Cover Flow -selaustekniikkaa ja uudistuneella etukannella, jonka materiaali muuttui muovista metalliin. iPodien perinteinen valkoinen väri muuttui hopeanharmaaksi, jonka lisäksi toisena värivaihtoehtona oli musta. Alkuperäisen julkaisuversion musta värivaihtoehto oli etumukseltaan kokomusta, kun taas kahden sitä seuranneen päivitysversion mustassa värivaihtoehdossa etulevy oli tummanharmaa ja click-wheel musta. Fyysiset mitat ja ulkoasu ovat 5. ja 6. sukupolven soittimilla lähes identtiset. == Kritiikki == iPod Classic sai julkaisun jälkeen ristiriitaista palautetta. Toisaalta kriitikot olivat tyytymättömiä uudistuksiin ja niitä pidettiin liian vähäisinä uuteen iPod Touchiin verrattuna.http://www.ipodclassicreview.com/review.html Myös entisten pelien ja vanhojen lisälaitteiden yhteensopimattomuus,http://www.zdnet.com.au/reviews/hardware/lifestyle/soa/Apple- iPod-Classic/0,2000065624,339281827,00.htm äänenlaatu, riippuvuus iTunes- ohjelmastahttp://www.goodgearguide.com.au/index.php/taxid;2136212637;pid;4160;pt;1 ja takakannen likaantuminen saivat joiltain arvostelijoilta moitteita. Eniten kritiikkiä sai uuden käyttöjärjestelmän tuoma ajoittainen kankeus ja hidastelu,http://www.macworld.com/article/60029/2007/09/ipodclassic.html joka korjattiin (1.0.3)-ohjelmistopäivityksellä, jonka Apple julkaisi 27. marraskuuta 2007. Toisaalta kriitikot kiittivät uusimman iPodin akkukestoa, tallennustilaa ja muita parannuksia, jolloin Classic saavutti kielteisistä kommenteista huolimatta hyvät arviot mediassa.http://alatest.fi/apple_ipod_classic/mp3_ja_mediasoittimet/Ammattilaisten_arvostelut/pe-48494219,287/ == Tekniset tiedot == * Tiedostojen siirto USB 2.0 -portin kautta, soittimessa itsessään Applen 30-pinninen liitin * Toimii Mac OS X:n ja Windows XP/Vistan:n kanssa (tiedostojen siirto iTunes-ohjelmalla, jonka sijasta myös 3. osapuolen sovelluksia on saatavilla) * Akun kesto: 80 Gt:n mallissa 30 tuntia musiikkia tai 5 tuntia videoita; 160 Gt:n mallissa 40 tuntia musiikkia tai 7 tuntia videoita * Soittimen mitat: 103,5 x 61,8 x 10,5–13,5 mm * Paino: 140–162 grammaa == Katso myös == * iPod * Apple * iTunes == Lähteet == == Aiheesta muualla == * iPod classic Applen sivuilla * iPod classicin suomalainen arvostelu Luokka:IPod
Runnin’ Wild

Runnin' Wild on australialaisyhtye Airbournen vuonna 2007 julkaistu ensimmäinen studioalbumi. Euroopassa albumi julkaistiin 30. toukokuuta 2008. Se sijoittui parhaimmillaan Australian albumilistalla sijalle 21. Albumi voitti "Parhaan debyyttialbumin" palkinnon Metal Hammer -lehden Golden Gods Awardsissa vuonna 2008. Lokakuuhun 2009 mennessä albumia oli myyty yli 250 000 kappaletta maailmanlaajuisesti ==Kappaleet== == Kokoonpano == * Joel O'Keeffe – laulu, kitara * David Roads – kitara, taustalaulu * Justin Street – basso, taustalaulu * Ryan O'Keeffe – rummut == Arvostelut == * Allmusic: Allmusic review * Imperiumi: 9,5 / 10 * PopMatters: PopMatters * Sputnikmusic: Sputnikmusic == Lähteet == Luokka:Vuoden 2007 esikoisalbumit Luokka:Airbournen albumit
Patricia A. McKillip

Patricia Anne McKillip (29. helmikuuta 1948 Salem, Oregon – 6. toukokuuta 2022https://locusmag.com/2022/05/patricia-a-mckillip-1948-2022/) oli yhdysvaltalainen fantasiakirjailija. McKillip on saanut muun muassa World Fantasy- ja Mythopoeic-palkinnot. McKillipilta on suomennettu romaanit Basiliskin laulu (1998), Unohdettu Ombria (2002) ja Serren metsissä (2003). == Elämä ja teokset == McKillip opiskeli englannin kieltä San Josen yliopistossa ja valmistui 1973. Hänen esikoisteoksensa, satufantasia The Throme of the Erril of Sherril ilmestyi samana vuonna.Sisättö 2009, s. 98. Romaani The Forgotten Beasts of Eld (1974) voitti World Fantasy -palkinnon. McKillipin teoksille tyypillisesti teoksen tapahtumat ovat välillä unenomaisia ja ympäristö muistuttaa saduista. Kirjailijalle ominaista ovat myös teemat, jotka liittyvät kostoon ja anteeksiantoon.Sisättö 2009, s. 101–102. Useimpien McKillipin uusien teosten kansikuvan on tehnyt Kinuko Y. Craft. McKillip asui Oregonin osavaltiossa ja oli naimisissa runoilija David Lunden kanssa. == Teokset == * * * (World Fantasy -palkinto 1975) * The Night Gift (1976, nuortenkirja) * Riddle-Master -trilogia (1976–79) * * Kyreol-sarja: Moon-Flash (1984) ja The Moon and the Face (1985), nuortenkirjoja * Fool's Run (1987, nuorten tieteiskirja) * * * (Mythopoeic-palkinto 1995) * * * * * (World Fantasy -palkinto 2003, Mythopoeic-palkinto 2003) * * * * (novelleja) * (Mythopoeic-palkinto 2007) * * * (novelleja) == Lähteet == * Sisättö, Vesa: Patricia A. McKillip. Teoksessa === Viitteet === == Aiheesta muualla == * Patricia A. McKillip. (epävirallinen sivusto) * Deborah J. Brannon: An Interview with Patricia A. McKillip, October, 2008 . Green Man Review. McKillip, Patricia A. McKillip, Patricia A. McKillip, Patricia A. McKillip, Patricia A.
Gregory Olsen

Gregory Hammond ”Greg” Olsen (s. 20. huhtikuuta 1945 New York) on yhdysvaltalainen liikemies, monimiljonääri, fysiikan professori ja järjestyksessä kolmas avaruusturisti. ==Avaruusturisti== Olsen kävi avaruudessa lokakuussa 2005. Virallisesti hän oli lennolla mukana avaruuslennolle osallistujana. Hän matkusti Kansainväliselle avaruusasemalle Sojuz TMA-7 -lennon mukana ja vietti kiertoradalla yhdeksän vuorokautta, 21 tuntia ja 15 minuuttia. Olsenin arvellaan maksaneen avaruuslennostaan 20 miljoonaa Yhdysvaltain dollaria. Luokka:Yhdysvaltalaiset avaruuslentäjät Luokka:Avaruusturistit Luokka:Yhdysvaltalaiset professorit Luokka:Vuonna 1945 syntyneet Luokka:Elävät henkilöt
Eero Mäkinen (vuorineuvos)

Eero Mäkinen (27. huhtikuuta 1886 Sortavalan mlk – 27. lokakuuta 1953 Helsinki) oli suomalainen ministeri, Kansallisen Kokoomuksen kansanedustaja, filosofian tohtori, kaivosinsinööri, toimitusjohtaja ja vuorineuvos. == Henkilöhistoria ja ammattiura == Mäkisen isä oli seminaarinlehtori Eero Mäkinen ja äiti Maria Emilia Stenbäck. Hän meni naimisiin vuonna 1910 Gustaava Elisabeth Westerholmin kanssa. Heidän poikansa oli suurlähettiläs Jussi Mäkinen. Tytär Kati Turpeinen (s. 1921) avioitui 1943 lääketieteen ja kirurgian tohtori, kirurgian ja anestesiologian erikoislääkäri Eero Olavi Turpeisen (s. 1912) kanssa. Mäkinen toimi Outokumpu Oy:n toimitusjohtajana vuodesta 1921 vuoteen 1953. Hän oli ollut Outokummun palveluksessa vuodesta 1918. Ennen siirtymistään Outokumpuun hän oli toiminut muun muassa valtiongeologina ja opetus- sekä tutkimustehtävissä. Mäkinen sai vuorineuvoksen arvon vuonna 1936. == Poliittinen ura == Mäkinen toimi kansanedustajana 6.4.1945–20.7.1951, minkä jälkeen hän oli Urho Kekkosen neljännen hallituksen kulkulaitosten ja yleisten töiden apulaisministerinä 9.7.1953–27.10.1953. Mäkinen toimi presidentin valitsijamiehenä neljä kertaa. == Lähteet == * ===Viitteet=== ==Kirjallisuutta== * * == Aiheesta muualla == * Luokka:Kansanedustajat Luokka:Kansallisen Kokoomuksen poliitikot Luokka:Suomen ministerit Luokka:Pohjois-Karjalan vaalipiiri Luokka:Suomalaiset elinkeinoelämän vaikuttajat Luokka:Vuorineuvokset Luokka:Suomen sisällissodan valkoiset Luokka:Suomalaiset insinöörit Luokka:Suomalaiset geologit Luokka:Vuonna 1886 syntyneet Luokka:Vuonna 1953 kuolleet
David Herrero

David Herrero Llorente (s. 18. lokakuuta 1979 Bilbao) on espanjalainen maantiepyöräilijä, joka kilpaili ammattilaisena 2001–2009. == Saavutuksia == ;2002 :Vuelta a Castilla y León, 1. etapin voitto ;2003 :Vuelta a La Rioja, 1. etapin voitto ;2004 :GP Villafranca de Ordizia, voitto :Vuelta Asturias, 2. etapin voitto ;2005 :GP Llodio, voitto :Clásica de Alcobendas, pistekilpailun ja 2. etapin voitto :Vuelta a Burgos, 5. etapin voitto :Euskal Bizikleta, 4 b -etapin voitto ;2006 :Euskal Bizikleta, kokonaiskilpailussa toinen, pistekilpailun ja 5. etapin voitto ;2008 :Baskimaan ympäriajo, 3. etapin voitto :Espanjan ympäriajo, 18. etapilla kolmas ;2009 :Espanjan ympäriajo, 15. etapilla toinen :Grande Prémio Internacional Paredes Rota dos Móveis, 4. etapin voitto == Lähteet == *David Herrero trap-friis.dk-tietokannassa *David Herrero cyclingarchives.com-tietokannassa Luokka:Espanjalaiset maantiepyöräilijät Luokka:Vuonna 1979 syntyneet Luokka:Elävät henkilöt
Paul von Jankó

thumb|Piano, jossa on Janko-koskettimisto. Paul von Jankó (2. kesäkuuta 1856 Tata, Unkari – 17. maaliskuuta 1919 Konstantinopoli, Turkki) oli unkarilainen muusikko ja insinööri. Hänet tunnetaan vuonna 1882 patentoidusta hänen nimellään kulkevasta pianokoskettimistosta. == Koulutus == Paul von Janko syntyi Länsi-Unkarissa. Hän opiskeli matematiikkaa ja toimi muusikkona ja insinöörinä. Hän opiskeli lääkäri ja fyysikko Hermann von Helmholtzin johdolla. == Jankón pianokoskettimisto == Hänen vuonna 1882 patentoimansa pianokoskettimisto oli suunniteltu siten, että soittajalla olisi suurempi ulottuvuus eri äänialoihin kummallakin kädellä ja että jokainen kosketin olisi yhtä helppo painaa. Koskettimisto oli saanut vaikutteita Conrad Henflingin, Johann Rohlederin sekä William Lunnin aiemmista ideoista. Von Janko järjesti kapeat kosketinnappulat kuuteen riviin. Kullekin riville oli sijoitettu suuren sekunnin etäisyydellä olevat äänet, ensimmäisellä, kolmannella ja viidennellä rivillä alkaen C:stä ja toisella, neljännellä ja kuudennella rivillä alkaen C#:stä. Jokaisen asteikon sormitus onnistui siten samalla tavalla ja oktaavi oli vain viiden tuuman etäisyydellä, kun se tavallisessa pianossa oli 6½ tuumaa. RW Kurka valmisti pianoja Jankon koskettimistolla 1886 ja Janko itse esitteli uutta malliaan Wienissä soittaen muun muassa Lisztin, Schubertin ja Chopinin teoksia. Saksassa Bluthner, Kaps ja Ibach valmistivat Janko-pianoja. Britanniassa Hopkinson valmisti ensimmäisen Janko-pianon 1888 ja Broadwood vähän sen jälkeen. Vaikka keksintöä pidettiin tärkeänä ja potentiaalisena, vain harvat olivat valmiita opettelemaan uuden sormituksen Vuosisadan vaihteessa oli selvää, ettei se korvaisi perinteistä koskettimistoa. Vain muutama soitin on säilynyt jälkipolville. == Lähteet == Luokka:Soitinrakentajat Luokka:Soitinten keksijät Luokka:Unkarilaiset muusikot Luokka:Vuonna 1856 syntyneet Luokka:Vuonna 1919 kuolleet
Jaguar R1

Jaguar R1 oli John Russelin suunnittelema auto, jota Jaguar talli käytti kaudella 2000. Autoa ajoivat Eddie Irvine ja Johnny Herbert sekä yhden kilpailun ajan Luciano Burti. Autossa oli Bridgestonen renkaat ja Cosworthin moottori. Talli lähti kauteen varmana, mutta kausi oli lopulta järkytys tallille. Talli saavutti vain neljä MM-pistettä, jotka kaikki olivat Irvinen saavuttamia. Irvine ja Herbert ajoivat usein maaliin, joskin pisteiden ulkopuolelle. Kauden ainoat pisteet autolla saavutettiin Monacon GP:stä ja kauden päättäneestä Malesian GP:stä. Irvinen loukkaannuttua hän oli sivussa Itävallan GP:stä, jossa hänet korvasi brasilialainen Luciano Burti. Tallin kauden pistesaldoksi jäi neljä pistettä, minkä takia talli sijoittui valmistajien MM-sarjassa yhdeksänneksi. Taakse jäivät vain pisteittä jääneet Minardi ja Prost. Kauden päätteeksi Johnny Herbert lopetti F1-uransa. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus 2000 Jaguar Cosworth V10 AUS BRA SMR GBR ESP EUR MON CAN FRA AUT GER HUN BEL ITA USA JPN MAL 4 9. Eddie Irvine Kesk. Kesk. 7 13 11 Kesk. 4 13 13 Loukk. 10 8 10 Kesk. 7 8 6 Luciano Burti 11 Johnny Herbert Kesk. Kesk. 10 12 13 11 9 Kesk. Kesk. 7 Kesk. Kesk. 8 Kesk. 11 7 Kesk. ==Lähteet== Luokka:Formula 1 -kausi 2000 Luokka:Jaguarin Formula 1 -autot
Jaguar R2

Jaguar R2 oli Steve Nicholsin ja John Russellin suunnittelema auto, jota Jaguar käytti kaudella 2001. Tallin kuljettajina olivat toista kauttaan tallissa ajanut Eddie Irvine ja Luciano Burti. Pedro de la Rosa tosin korvasi Burtin kauden viidennestä kilpailusta, Espanjan GP:stä lähtien. Kausi oli tallille erittäin vaikea. Keskeytyksiä tuli enemmän kuin edellisellä kaudella, mutta sen vastapainoksi myös pistesijoja saavutettiin enemmän. Irvine saavutti autolla tallin ensimmäisen palkintosijan Monacon GP:stä. Sen lisäksi saavutti kaksi pistettä Yhdysvaltain GP:stä. De la Rosa puolestaan ajoi kahdesti pisteille; kuudenneksi Kanadan GP:ssä ja viidenneksi Italian GP:ssä. Talli saavutti kaiken kaikkiaan yhdeksän MM-pistettä. Sijoitus valmistajien MM- sarjassa oli kahdeksas. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus 2001 Jaguar Cosworth V10 AUS MAL BRA SMR ESP AUT MON CAN EUR FRA GBR GER HUN BEL ITA USA JPN 9 8. Eddie Irvine 11 Kesk. Kesk. Kesk. Kesk. 7 3 Kesk. 7 Kesk. 9 Kesk. Kesk. DNS Kesk. 5 Kesk. Luciano Burti 8 10 Kesk. 11 Pedro de la Rosa Kesk. Kesk. Kesk. 6 8 14 12 Kesk. 11 Kesk. 5 12 Kesk. ==Lähteet== * ===Viitteet=== Luokka:Formula 1 -kausi 2001 Luokka:Jaguarin Formula 1 -autot
Aurélien Clerc

Aurélien Clerc (s. 26. elokuuta 1979 Vevey) on entinen sveitsiläinen maantiepyöräilijä, joka kilpaili ammattilaisena vuosina 2001–2009. Hän sijoittui toiseksi vuoden 2008 Gent–Wevelgem-klassikossa. == Saavutuksia == ;2000 :Rheinland-Pfalz Rundfahrt, 5. etapin voitto :Vuelta Ciclista a Navarra, 3. etapin voitto ;2002 :Nokere Koerse, voitto :Tour de Picardie, pistekilpailun sekä 2. ja 3. etapin voitto :Slovakian ympäriajo, 1. etapin voitto :Slovenian ympäriajo, 1. etapin voitto :Kuuban ympäriajo, 3., 4., 10 (b)., 11 (b). ja 13. etapin voitto ;2003 :Tour de Picardie, 1. etapin voitto ;2004 :Vuelta a Burgos, 4. etapin voitto ;2005 :Italian ympäriajo, 9. etapilla kolmas :Pariisi–Tours, kuudes ;2006 :Clásica de Alcobendas, 2. etapin voitto :Espanjan ympäriajo, 21. etapilla kolmas ;2007 :Circuit Franco-Belge, 1. etapin voitto ;2008 :Driedaagse van West-Vlaanderen, 1. etapin voitto :Gent–Wevelgem, toinen == Lähteet == *Aurélien Clerc Trap–Friis-tietokannassa *Aurélien Clerc Cycling Archives -tietokannassa == Aiheesta muualla == *Virallinen sivusto Luokka:Sveitsiläiset maantiepyöräilijät Luokka:Vuonna 1979 syntyneet Luokka:Elävät henkilöt
Hauhon reitti

Hauhon reitti on Kanta-Hämeessä ja Pirkanmaalla sijaitseva reittivesistö, joka on osa Kokemäenjoen vesistöä. Hauhon reitin suurimmat järvet ovat Nerosjärvi, Kuohijärvi, Kukkia, Iso Roinevesi, Hauhonselkä ja Ilmoilanselkä. Reitin latvavesiin kuuluvat myös bifurkaatiojärvet Lummenne ja Vesijako sekä niiden väliin jäävä Vehkajärvi. Pälkäneellä Hauhon reitin vedet laskevat Längelmäveden reittiin kuuluvaan Mallasveteen. thumb|centre|640px|Hauhon reittiin kuuluva Iso Roinevesi ==Lähteet== ==Aiheesta muualla== * * : Kartta ja kuvia * Luokka:Suomen vesistöreitit
Pöytätennis kesäolympialaisissa 1992

Barcelonan 1992 olympialaisten pöytätenniksessä kilpailtiin neljässä kilpailutapahtumassa – kaksi sekä miehille että naisille. Kiina oli jälleen mitalitaulukon paras maa kuudella mitalillaan, joista kolme oli kultaisia, kaksi hopeisia ja yksi pronssinen. Pronssitotteluita ei pelattu vaan molemmat välierien häviäjät palkittiin pronssilla. == Mitalistit == Laji Kultaa Hopeaa Pronssia Miesten kaksinpeli Jan-Ove Waldner Jean-Philippe Gatien Kim Taek-soo Ma Wenge Miesten nelinpeli Lu Lin & Wang Tao Steffen Fetzner & Jörg Rößkopf Kang Hee-chan & Lee Chul-seung Kim Taek-soo & Yoo Nam-kyu Naisten kaksinpeli Deng Yaping Qiao Hong Ri Bun-hui Hyun Jung-hwa Naisten nelinpeli Deng Yaping & Qiao Hong Chen Zihe & Gao Jun Ri Bun-hui & Yu Sun-bok Hyun Jung-hwa & Hong Cha-ok == Mitalitaulukko == Sijoitus Maa Kultaa Hopeaa Pronssia Yhteensä 1 3 2 1 6 2 1 - - 1 3 - 1 - 1 3 - 1 - 1 4 - - 5 5 5 - - 2 2 *
Den Norske Opera & Ballet

thumb|250px|Uusi oopperatalo Bjørvikassa Oslon satama-alueella. Den Norske Opera & Ballet on Norjan kansallisooppera ja baletti. Se on perustettu 1957. Talossa on henkilökuntaa 600. Orkesterin suuruus on 100, kuorossa on 60 jäsentä, samoin baletissa. Ooppera toimii osakeyhtiömuotoisena. Norjan valtion osuus on 90 prosenttia, Norjan oopperasäätiön 10 prosenttia. Ensimmäinen balettiesitys oli 1958 Hamarissa, ja 1959 ensimmäinen oopperaesitys Folkteatterissa. Oopperan ensimmäinen intendentti oli 1958–1960 tunnettu sopraano Kirsten Flagstad.Operaen ==Rakennus== Storting päätti Norjan oopperan uudesta rakennuksesta 15. kesäkuuta 1999. Suunnittelu aloitettiin kilpailulla vuonna 2000, ja uusi toimitalo "Operaen" valmistui keväällä 2008. Oopperanjohtaja Björn Simensen taisteli rakennuksen saamisen puolesta 20 vuotta. Rakennuksen on suunnitellut kilpailun voittanut arkkitehtitoimisto Snøhetta. Talo sijaitsee Oslon keskustassa päärautatieaseman lähellä. Sen suunnitteluun on saatu vaikutteita Alvar Aallon modernismista. ==Lähteet== *Hannu-Ilari Lampila: Oslon uusi oopperatalo on demokraattinen monumentti. Helsingin Sanomat 12.4.2008 s. C1 ===Viitteet=== ==Aiheesta muualla== *Operaen Luokka:Norjan musiikki Luokka:Oslon rakennukset ja rakennelmat Luokka:Oopperatalot
Steve Waugh

Stephen Rodger "Steve" Waugh AO (s. 2. kesäkuuta 1965) on australialainen kriketinpelaaja. Hän oli maajoukkueen kapteenina vuosina 1999–2004. Waugh pelasi ensimmäisen test matchinsa 26. joulukuuta 1985 ja viimeisensä 2. tammikuuta 2004. Hänen lyöntikeskiarvonsa test matcheissa oli 51,06. Myös hyväntekeväisyyttä tehnyt Waugh sai kunnian olla "vuoden australialainen" 2004. Hänestä tehtiin Australian ritarikunnan upseeri vuonna 2003. Luokka:Australialaiset kriketinpelaajat Luokka:Vuonna 1965 syntyneet Luokka:Elävät henkilöt
Agostino Straulino

Agostino Straulino () oli italialainen kilpapurjehtija ja laivaston upseeri kontra-amiraalin arvossa. Straulino voitti urallaan useita maailman- ja Euroopan mestaruuksia. Hän voitti Star-luokan olympiakultaa Helsingistä 1952 ja olympiahopeaa Melbournesta neljä vuotta myöhemmin yhdessä Nicolò Roden kanssa. Straulino edusti maataan yhteensä viisissä olympialaisissa, edellä mainittujen lisäksi Lontoossa 1948, Roomassa 1960 ja 5.5m-luokassa Tokiossa 1964, sijoittuen joka kerta kärkiviisikkoon.Olympics at Sports-Reference.com == Lähteet == * Agostino Straulino Bio, Stats, and Results Olympics at Sports- Reference.com === Viitteet === == Aiheesta muualla == Luokka:Italialaiset kilpapurjehtijat Luokka:Italialaiset olympiavoittajat Luokka:Italialaiset amiraalit Luokka:Vuonna 1914 syntyneet Luokka:Vuonna 2004 kuolleet
Lisa Sthalekar

Lisa Carprini Sthalekar (s. 13. elokuuta 1979) on intialaissyntyinen kriketinpelaaja, joka on saavuttanut kansainvälistä näkyvyyttä Australian naisten krikettimaajoukkueen jäsenenä. Sthalekarille myönnettiin Allan Border -mitalin jakotilaisuudessa parhaan kansainvälisen naiskriketinpelaajan palkinto vuosina 2007 ja 2008. == Aiheesta muualla == Luokka:Australialaiset kriketinpelaajat Luokka:Vuonna 1979 syntyneet Luokka:Elävät henkilöt ta:ஜுலி ஸ்டொக்டன்
Giuseppe Rossini

Giuseppe Rossini (s. 23. elokuuta 1986) on italialais-belgialainen jalkapalloilija. Hän syntyi Barissa ja on pelannut vuodesta 2005 hyökkääjänä alankomaalaisessa FC Utrechtissa. Rossinin pelinumero on 19. Luokka:Italialaiset jalkapalloilijat Luokka:Belgialaiset jalkapalloilijat Luokka:Vuonna 1986 syntyneet Luokka:Elävät henkilöt
Kauainkiipijä

Kauainkiipijä (Oreomystis bairdi) on äärimmäisen uhanalainen Kauain saarella Havaijilla elävä varpuslintu. Kauainkiipijä on kooltaan noin 13 cm. Pulleahko lintu on vatsastaan vaalea ja selkä, pää ja pyrstö ovat väriltään hyvin tumman harmaat. Vaaleanpunainen nokka kaartuu hieman alaspäin. Nuorella linnulla on vaalea silmärengas. Laji voidaan sekoittaa havaijinmonarkkiin (Chasiempis sandwichensis), jolla on kuitenkin valkoisia täpliä muun muassa siivissä. Kauainkiipijän laulu on lyhyt ja kantava trilli, kutsuääni on uiit. Nuoret yksilöt ääntelevät tsit-tsit, tsi-tsi-tsit, tsit seuratessaan vanhempiaan. Kauainkiipijän elinympäristöä ovat korkealla sijaitsevat metsät. Lajia ei ole löydetty 1 500 metriä alempaa. Linnun ravintoa ovat selkärangattomat, joita se etsii puukiipijämäisesti kiipeilemällä hitaasti pitkin puunrunkoja. Kauainkiipijäkannan kooksi arvioidaan noin 1 500 yksilöä. Suurin lajiin kohdistuva uhka on elinympäristön tuhoutuminen. Lisäksi saarelle levinneet linnut, kuten japaninrilli, ovat tuoneet mukanaan hyttysen, jonka levittämälle malarialle Havaijin linnut eivät ole vastustuskykyisiä. == Lähteet == Luokka:Peipot Luokka:Uhanalaiset linnut
A1 Ethniki

A1 Ethniki on Kreikan koripalloilun pääsarja. Koripallon Kreikan mestaruudesta on pelattu vuodesta 1927 lähtien. Alun perin ei järjestetty koko maan laajuista sarjaa, vaan alueellisia sarjoja, joiden mestarit ratkaisivat keskenään Kreikan mestaruuden. Vasta kaudella 1963–1964 käynnistyi A Ethniki, koko maan laajuinen mestaruussarja. Kaudella 1986–1987 sarjan nimi muuttui nykyisenkaltaiseksi, kun perustettiin toiseksi korkein sarjataso A2 Ethniki. Vaikka mestaruudesta on pelattu 83 kertaa (vuoteen 2023 asti), vain yhdeksän seuraa onnistui voittamaan mestaruuden., ainoastaan yhdeksän seuraa on kyennyt mestaruuden voittamaan. Sarjan ylivoimaisesti menestynein joukkue on Panathinaikos BC 39:llä mestaruudellaan. Muita suuria joukkueita ovat Olympiakos Pireus, Aris Thessaloniki BC sekä AEK Ateena BC. Sarjan ovat järjestäneet kaudesta 1992–1993 lähtien seurat. Kreikan kaksikymmentä- kahdeksan ammattilaisseuraa on jaettu kahteen divisioonaan. A1:ssä pelaa 12 joukkuetta ja A2:ssa 16. Sarjan mestari ja toiseksi sijoittunut pääsevät seuraavan kauden Euroliigaan ja sarjan kolmanneksi sijoittunut pelaa Euroliigan paikasta sarjan neljänneksi sijoittunutta vastaan. A1:n kaksi heikoiten sijoittunutta joukkuetta putoavat A2 Ethnikiin. == Joukkueet kaudella 2014–2015 == * AEK Ateena BC * Apollon Patras BC * Aris Thessaloniki BC * KAOD BC * Kolossos Rodou BC * Koroivos BC * Nea Kifisia BC * Olympiakos BC * Panathinaikos BC * Panelefsiniakos BC * Panionios BC * PAOK Thessaloniki BC * Rethymno Aegean BC * Aries Trikala BC === Mestaruudet seuroittain === Joukkue Mestaruudet Vuodet Panathinaikos 39 1946, 1947, 1950, 1951, 1954, 1961, 1962, 1967, 1969, 1971, 1972, 1973, 1974, 1975, 1977, 1980, 1981, 1982, 1984, 1998, 1999, 2000, 2001, 2003, 2004, 2005, 2006, 2007, 2008, 2009, 2010, 2011, 2013, 2014, 2017, 2018, 2019, 2020, 2021 Olympiakos Pireus 14 1949, 1960, 1976, 1978, 1993, 1994, 1995, 1996, 1997, 2012, 2015, 2016, 2022, 2023 Aris BC 10 1930, 1979, 1983, 1985, 1986, 1987, 1988, 1989, 1990, 1991 AEK Ateena 8 1958, 1963, 1964, 1965, 1966, 1968, 1970, 2002 Panellinios 6 1929, 1939, 1940, 1953, 1955, 1957 Iraklis 2 1928, 1935 PAOK 2 1959, 1992 Near East 1 1936 Athens University 1 1937 == Aiheesta muualla == * Virallinen kotisivu Luokka:Kreikan koripallosarjat
BT (muusikko)

Brian Wayne Transeau, tunnettu myös nimellä BT (s. 4. lokakuuta 1971 Rockville, Maryland) on yhdysvaltalainen tuottaja, säveltäjä, laulaja ja lauluntekijä. ==Diskografia== ===Studioalbumit=== *Ima (1995) *ESCM (1997) *Movement in Still Life (1999) *Emotional Technology (2003) *This Binary Universe (2006) *These Hopeful Machines (2010) *If the Stars Are Eternal So Are You and I (2012) *Morceau Subrosa (2012) *A Song Across Wires (2013) *_ (2016) *Between Here and You (2019) *Everything You’re Searching for is on the Other Side of Fear (2019) ===Kokoelmat=== *R&R; (Rare & Remixed) (2001) *Still Life in Motion (2001) *10 Years in the Life (2002) *These Humble Machines (2011) *Laptop Symphony (2012) ==Aiheesta muualla== *Virallinen kotisivu Luokka:Yhdysvaltalaiset musiikkituottajat Luokka:Yhdysvaltalaiset laulajat Luokka:Yhdysvaltalaiset lauluntekijät Luokka:Vuonna 1970 syntyneet Luokka:Elävät henkilöt
Raudanjoki

Raudanjoki on Kemijoen sivujoki Rovaniemellä. Se yhtyy Kemijokeen Rovaniemellä. Siinä on useita koskia, alavirran puolella lähellä jokisuuta sijaitsee Permantokosken voimalaitos. Raudanjoki on 150 kilometriä pitkä ja sen valuma-alue on 3585 neliökilometriä. Joen varrella on useita lampia ja järviä. ==Lähteet== Luokka:Rovaniemen joet Luokka:Raudanjoen valuma-alue
Drew Seeley

Andrew Michael Edgar Seeley (s. 30. huhtikuuta 1982 Ottawa, Ontario), tunnetaan paremmin nimellä Drew Seeley, on kanadalainen näyttelijä, lauluntekijä, laulaja ja on tehnyt monia kappaleita The Walt Disney Companylle. == Ura == Drew Seeley tunnetaan parhaiten Disney Channelin elokuvasta High School Musical, jossa hän esittää Troyn lauluääntä. Aikanaan monet luulivat että Zac Efron (esittää Troy Boltonia High School Musicalissa) lauloi kappaleet, mutta myöhemmin selvisi, että hänen hahmollaan on Seeleyn lauluääni. Elokuvasarjan toisessa ja kolmannessa osassa Efron laulaa kuitenkin kappaleet itse. Seeley on laulanut seuraavilla albumeilla: DisneyMania 4, The Cheetah Girls 2, Another Cinderella Story. Jump In!, High School Musical, DisneyMania 5, Radio Disney Jams 9 ja High School Musical: The Concert. Hän on mm. kirjoittanut kappaleen "Get'cha Head in the Game" elokuvaan High School Musical, josta myytiin yli 4 miljoonaa kopiota ja se sai Emmy-ehdokkuuden. Seeley otti Troy Boltonin (Zac Efron) roolin High School Musical: The Concert -kiertueella (Zac Efron oli kuvaamassa elokuvaa Hairspray). ==Filmografia== *1999 – Camp Tanglefoot: It All Adds Up.... Tommy *2000 – The Guiding Light.... Andrew (3 jaksoa) *2002 – Dawson's Creek .... Mies (1 jakso) *2003/04 – One Tree Hill.... Johnny 'Vegas' Norris (2 jaksoa) *2004 – Stuck in the Suburbs.... Front Desk Clerk *2005 – Locusts.... Willy *2005 – Campus Confidential (2005, TV) .... Logan *2006 – High School Musical....Troy Bolton (lauluääni) *2006 – Christopher Brennan Saves the World.... Tom Hartwell *2006 – Complete Guide to Guys.... Agent Leopold *2007 – Claire.... Bobby *2008 – Tuhkimotarina 2 (Another Cinderella Story).... Joey Parker *2008 – Soulmates ==Diskografia== ===Albumit=== *2005: Byou *2006: High School Musical: The Soundtrack *2006: The Cheetah Girls 2: The Soundtrack *2007: Jump In! *2007: High School Musical: The Concert *2007: DisneyMania 5 *2007: Disney Channel Holiday *2008: DisneyMania 6 Luokka:Kanadalaiset poplaulajat Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1982 syntyneet Luokka:Elävät henkilöt
Airbus A300-600ST Beluga

Airbus Beluga (valmistajan tyyppinimi Airbus A300-600ST Super Transporter) on Airbusin valmistama ja käyttämä suurikokoinen rahtilentokone. Se on muunnelma Airbus A300-600 -laajarunkokoneesta. Beluga on suunniteltu kuljettamaan suurikokoista lastia, ja sitä käytetään muun muassa Airbus-lentokoneiden puolivalmisteiden siirtoon Isossa-Britanniassa, Ranskassa, Saksassa ja Espanjassa sijaitsevilta tehtailta Toulouseen ja Hampuriin loppukokoonpanoa varten. Koneen ensilento lennettiin vuonna 1994 ja kone otettiin käyttöön vuotta myöhemmin. Ennen Belugaa Airbus käytti osien siirtoon neljää Super Guppy -rahtikonetta. Koneen ulkonäköön viittaava nimi Beluga tarkoittaa maitovalasta. Airbus on kehittänyt Belugalle Airbus A330-200 -pohjaisen korvaajan, tyyppinimeltään Beluga XL, jolla lennettiin ensimmäistä kertaa helmikuussa 2019. Viimeinen Beluga aiotaan poistaa käytöstä vuonna 2025. ==Tekniset tiedot== ==Lähteet== == Aiheesta muualla == Luokka:Airbusin ilma- alukset Luokka:Rahtikoneet de:Airbus A300#A300B4-600ST
Ragazzi di Via Panisperna

Ragazzi di Via Panisperna () oli Enrico Fermin johtama tutkimusryhmä. Vuonna 1934 ryhmä löysi hitaan neutronin, mikä mahdollisti ydinreaktorin ja myöhemmin myös ydinpommin rakentamisen. Ryhmän nimi tulee Via Panisperna -kadulla sijainneen La Sapienza -yliopiston fysiikan laitoksen osoitteesta. Katu on nimetty läheisen luostarin mukaan. Fermin lisäksi ryhmässä työskentelivät: Edoardo Amaldi, Oscar D'Agostino, Ettore Majorana, Bruno Pontecorvo, Franco Rasetti ja Emilio Segrè. Kaikki muut paitsi D'Agostino, olivat fyysikoita. D'Agostino oli kemisti. Ryhmä kasvoi italialaisen poliitikon ja laitoksen johtajan Oscar Mario Corbinon johdossa. Corbino huomasi Fermin kyvyt ja nimitti hänet vuonna 1926 Italian ensimmäiseksi teoreettisen fysiikan professoriksi. Vuodesta 1929 Fermi ja Corbino omistautuivat laitoksen toiminnan nykyaikaistamiseen. Tutkimuslaboratorion ensimmäiset kokeet liittyivät atomi- ja molekyylispektroskopiaan. Myöhemmin tutkimus keskittyi kokeelliseen atomiydintutkimukseen. Kokeissa muun muassa pommitettiin erilaisia materiaaleja berylliumista alfa-säteillä irrotetuilla neutroneilla. Alfa-säteiden lähteenä käytettiin radonia, joka on hyvin radioaktiivinen kaasu. Fermin ja Majoranan työ mahdollisti atomin ytimen rakenteen ymmärtämisen ja siihen liittyvät voimat. Vuosina 1933 ja 1934 he julkaisivat Beetahajoamisen kuvaavan teorian. Vuonna 1938, toisen maailmansodan uhatessa ryhmä hajosi ja useimmat sen jäsenistä poistuivat Italiasta. Vain Edoardo Amaldi jäi Italiaan ja teki sodan jälkeen merkittävän työn italialaisen fysiikan tutkimuksen uudelleenluomiseksi. Hän oli myös mukana perustamassa Euroopan hiukkasfysiikan tutkimuskeskusta CERNiä. Ryhmästä on tehty elokuva I ragazzi di via Panisperna. Sen ohjasi Gianni Amelio vuonna 1989. luokka:Italian tiede ja tekniikka
Serž Sargsjan

Serž Azati Sargsjan (, s. 30. kesäkuuta 1954) on armenialainen poliitikko, joka toimi Armenian pääministerinä kahdesti ja oli kolmas Armenian presidentti. Sargsjan valittiin presidentiksi helmikuun 2008 presidentinvaalissa Armenian republikaanisen puolueen ehdokkaana, jonka puheenjohtajana hän edelleen toimii. Sargsjan valittiin uudelle kaudelle vuoden 2013 vaaleissa. Kolmansiin vaaleihin hän ei voinut asettua enää ehdolle. Sargsjan valittiin toisen kerran pääministeriksi huhtikuussa 2018. Kuusi päivää virkaan astumisensa jälkeen Sargsjan erosi suurten mielenosoitusten jälkeen. Sargsjan syntyi Stepanakertissa Nagorno-Karabakhin autonomisella alueella Azerbaidžanin SNT:ssa. Hän opiskeli Jerevanin valtionyliopistolla ja työskenteli sähköteknisessä tehtaassa. Hän nousi vuosiksi 1979–1988 Stepanakertin kaupunginkomitean Komsomolin johtoon. Sargsjan on ollut myös kansallisen shakkiliiton johdossa. Neuvostoliiton hajotessa kansallisuuskiistat kasvoivat ja Sargsjan nousi Vuoristo-Karabahin itsepuolustusjoukkojen komitean johtoon. Samalla hän oli myös Armenian korkeimman neuvoston jäsen. Sargsjan oli 1993–1995 Armenian puolustusministerinä ja sen jälkeen kansallisen turvallisuuden ministerinä ja sisäministerinä. Hän työskenteli myös edellisen presidentin Robert Kotšarjanin kansliapäällikkönä ja oli kansallisen turvallisuusneuvoston johtaja. Pääministeriksi hänet valittiin maaliskuussa 2007. Sargsjan liittyi Armenian tasavaltalaispuolueeseen vuonna 2006. Sargsjanin ollessa puolustusministerinä Armenia osti 1000 RPG-22-sinkoa ja 260 raskasta konekivääriä Bulgariasta. Osa näistä aseista päätyi suoraan Iraniin ja sieltä Irakin šiiakapinallisille käytettäväksi Yhdysvaltain joukkoja vastaan.http://www.spiegel.de/international/world/0,1518,733308,00.html Edellisen presidentin suosikkina Sargsjan voitti presidentinvaalit 19. helmikuuta 2008 saaden noin 53 % äänistä ensimmäisellä kierroksella ja tullen siten valituksi suoraan. ETYJin vaalitarkkailijat hyväksyivät vaalin. Maan oppositio piti vaaleja epärehellisinä ja järjestettyinä ja aloitti protestit niiden tulosta vastaan. Protestit jatkuivat päivittäin kunnes 1. maaliskuuta presidentti Kotšarjan julisti maahan poikkeustilan. Sargsjan aloitti historiallisen välien korjaamisen Turkin kanssa seuraamalla yhdessä Turkin presidentti Abdullah Gülin kanssa Turkin-Armenian jalkapallo-ottelua syyskuussa 2008. Maiden välien paraneminen huipentui 10. lokakuuta 2009 Zürichissä allekirjoitettuun sopimukseen maiden välisten diplomaattisten suhteiden palauttamisesta. Sopimuksen ratifiointi on kuitenkin ongelmallista molemmissa maissa.http://yle.fi/uutiset/ulkomaat/2009/10/turkki_vaatii_armeniaa_vetaytymaan_vuoristo- karabahista_1072470.html Vuoden 2013 presidentinvaaleissa Sargsjan valittiin toiselle kaudelle. Hän sai 58 prosenttia annetuista äänistä, äänestysprosentti oli 60. == Lähteet == == Aiheesta muualla == Luokka:Armenian presidentit Luokka:Vuonna 1954 syntyneet Luokka:Elävät henkilöt Luokka:Armenian pääministerit
Dror Kashtan

pienoiskuva|Dror Kashtan vuonna 2011. Dror Kashtan (; 1. lokakuuta 1944 Petah Tikva, Palestiinan brittiläinen mandaatti – 15. tammikuuta 2024) oli israelilainen jalkapallovalmentaja ja keskikenttäpelaaja. ==Ura pelaajana== Kashtan edusti peliurallaan Hapoel Petah Tikvaa ja Hapoel Kfar Sabaa pelaten yhteensä 140 ottelua Israelin pääsarjassa. Israelin maajoukkueessa Kashtan esiintyi kolmessa ottelussa. Hän oli aikanaan ensimmäinen israelilaispelaaja, joka pelasi maajoukkueessa ennen debytointiaan Israelin liigassa. ===Meriitit pelaajana=== * Israelin mestaruus: 1963 ==Ura valmentajana== Kashtan aloitti valmennusuransa Hapoel Kfar Saban juniorivalmentajana 1975. Sittemmin Kashtan on yli 30 vuotta kestäneellä valmennusurallaan luotsannut eri israelilaisseuroja useaan otteeseen. Hän on maansa menestynein valmentaja kuudella liigamestaruudella, kuudella State Cupin ja kolmella Toto Cupin voitollaan. Kashtan siirtyi Israelin maajoukkueen peräsimeen alkuvuonna 2006 Avram Grantin jätettyä tehtävänsä. Kashtan luotsasi Israelia EM2008-karsinnoissa hyvällä menestyksellä. Tasaisessa karsintalohkossa lopputurnauspaikka jäi lopulta pisteen päähän. Kashtan valmensi Israelia myös MM2010-karsinnoissa. Israel ei selviytynyt MM-turnaukseen, ja Kashtanin korvasi karsintojen jälkeen maajoukkueen valmentajana Luis Fernández. Kesäkuussa 2010 Kashtan palasi seurajoukkuevalmentajaksi Bnei Yehudan peräsimeen. Hän johdatti seuran kauden päätteeksi Israelin liigan neljänneksi ja mukaan Eurooppa-liigaan. Kauden jälkeen kokenut Kashtan jätti Bnei Yehudan ja siirtyi State Cupin voittaneen Hapoel Tel Avivin peräsimeen. Kashtanin pesti päättyi potkuihin jo tammikuussa 2012, kun Hapoel oli jäänyt yhdeksän pisteen päähän sarjakärjestä. Potkujen taustalla olivat myös Kashtanin ja seurajohdon kiristyneet välit. Huhtikuussa 2012 Kashtan allekirjoitti sopimuksen Israelin liigassa kuudenneksi sijoittuneen Bnei Yehuda Tel Avivin kanssa. Kashtan luotsasi Bnei Yehudan kaudella 2012/13 Israelin liigassa hienosti neljänneksi. Kausi 2013/14 ei sujunut odotusten mukaisesti ja kokenut valmentaja jätti joukkueen joulukuussa 2013. ===Meriitit valmentajana=== * Israelin mestaruus (6): 1982, 1987, 1993, 1996, 1998, 2000 * Israel State Cup (6): 1984, 1986, 1989, 1996, 2000, 2006 * Toto Cup (3): 1998, 2002, 2005 == Lähteet == Luokka:Israelilaiset jalkapallovalmentajat Luokka:Israelilaiset jalkapalloilijat Luokka:Vuonna 1944 syntyneet Luokka:Vuonna 2024 kuolleet
Juhani Koskela

Juhani Koskela oli Väinö Linnan kirjasarjassa Täällä Pohjantähden alla Akselin ja Elinan neljäs poika ja nuorin lapsi. Hänen nimensä oli nykyaikaistettu muunnos suvun kantaisän nimestä: Alma olisi halunnut Jussin nimen ensimmäiseksi eikä toiseksi kuten siihen asti mutta Elina ei pitänyt vanhahtavasta Johannes-nimestä vaan se annettiin uudessa muodossa. Juhanin kerrotaan olleen nuorennettu painos suvun kantaisästä; hän säästi kaikki pikkurahansa jotka sai ja pikkuleivätkin säästi, kunnes lopulta söi melkein imemällä. Vanhempien veljien kaaduttua sodissa Juhani peri Koskelan ja meni naimisiin Kylä-Pentin nuorimman Hilkka- tyttären kanssa. Heillä oli tarinan lopussa jo yksi poika. Tarinan lopussa Juhani on juuri ostanut uuden ja kalliin traktorin. Luokka:Täällä Pohjantähden alla -kirjasarjan henkilöhahmot
Tigran Sargsjan

Tigran Sargsjan (, s. 29. tammikuuta 1960) on Armenian pääministeri 9. huhtikuuta 2008 alkaen. Hänen edeltäjänsä oli Serž Sargsjan, joka valittiin maan presidentiksi. Sargsjan opiskeli Jerevanin kansallisen talouden instituutissa sekä Leningradin N. A. Voznesenskin taloudellisessa instituutissa ja väitteli 1987. Sargsjan oli Armenian keskuspankin johdossa vuodesta 1998. == Lähteet == * Republic of Armenia prime minister Tigran Sargsyan. Government of the Republic of Armenia, 9.4.2008. === Viitteet === Luokka:Armenian pääministerit Luokka:Vuonna 1960 syntyneet Luokka:Elävät henkilöt
Connemara

thumb|Tyypillinen näkymä Connemaralta Connemara () on laaja niemialue läntisessä Irlannissa Connachtin provinssissa Galwayn kreivikunnassa. Connemaran alue on osa Irlannin suurinta iirinkielistä Gaeltacht-aluetta. Connemara rajoittuu Atlanttiin pohjoisessa, etelässä ja lännessä. Muu osa rajasta kulkee Invermore-joen mukaisesti. Connemara on perinteisesti jaettu Pohjois- ja Etelä-Connemaraan. Osia erottaa toisistaan Twelve Bensin vuoristo sekä Clifdenissä mereen virtaava joki. == Aiheesta muualla == * Connemaran kansallispuisto Luokka:Irlannin maantiede
Bentsyylipiperatsiini

Bentsyylipiperatsiini (BZP) on piperatsiinijohdannaisten ryhmään kuuluva synteettinen psykoaktiivinen aine. Bentsyylipiperatsiini vaikuttaa stimuloivasti keskushermostoon.Televisiodokumentti: Huumebisnes Oy - Muuntohuumeet Bentsyylipiperatsiini on munuaisille myrkyllistä. ==Lainsäädäntö== Bentsyylipiperatsiini otettiin 2008 EU-maissa huumevalvonnan piiriin. Ainetta on markkinoitu vähittäismyynnissä ekstaasin laillisena vaihtoehtona. Archive.org ei toimi Vuodesta 2011 se on kuulunut Suomen valtion huumausaineiksi määrittämiin aineisiin, joita ei saa myydä yksilöille. ==Lähteet== ==Aiheesta muualla== *1-bentsyylipiperatsiini PubChem- tietokannassa *1-bentsyylipiperatsiini ChemBlink-sivustolla *Bentsyylipiperatsiini Erowid-tietokannassa * Luokka:Piristeet Luokka:Alfa-2-salpaajat Luokka:Lääkeaineet joilla ei ole ATC-koodia
Peter Reid

Peter Reid (s. 20. kesäkuuta 1956 Huyton, Liverpool, Englanti) on englantilainen jalkapallovalmentaja ja entinen keskikenttäpelaaja. == Pelaajaura == Reid aloitti ammattilaisuransa vuonna 1974, kun hän solmi sopimuksen Bolton Wanderersin kanssa. Ensimmäisen mitalinsa hän voitti vuonna 1978 Boltonin voittaessa Englannin toiseksi ylimmän tason (2.divisioonan) mestaruuden. Vuonna 1982 Reid myytiin 60 000 punnalla Evertoniin. Muutamaa vuotta aiemmin Everton oli yrittänyt ostaa hänet kymmenen kertaa suuremmalla summalla, mutta Reidin loukkaantuminen keskeytti tuolloin sopimusneuvottelut. Reid saavutti pelaajauransa suurimman menestyksen juuri Evertonissa, jossa oli voittamassa FA Cupia vuonna 1984, kahta Englannin 1. divisioonan mestaruutta (1985 ja 1987) ja Euroopan Cup-voittajien Cupia vuonna 1985. Vuonna 1985 Everton oli lähellä triplamestaruutta, mutta tappio FA Cupin finaalissa Manchester Unitedille murskasi unelman, vaikka Manchester Unitedin Kevin Moran ajettiin ottelun toisella jaksolla kentältä hänen kaadettuaan juuri Reidin, joka oli pääsemässä yksin läpiajoon kohti vastustajan maalia. Reid oli uransa huipulla yksi parhaista keskikenttäpelaajista Euroopassa. Hänet valittiin PFA:n vuoden pelaajaksi vuonna 1985. Reid pelasi Evertonissa yhteensä 159 liigaottelua, joissa teki 4 maalia. Myöhemmin urallaan Reid edusti vielä Queens Park Rangersia, Manchester Citya, Southamptonia, Notts Countya ja Burya. Englannin maajoukkueessa Reid pelasi 13 kertaa, mm. vuoden 1986 MM- kisoissa Meksikossa. Reid tunnettiin koko uransa ajan terrierimäisenä keskikenttäpelaajana, joka ei kaihtanut rajujakaan kontakteja vastustajan kanssa, mistä seurasi useita pieniä loukkaantumisia sekä Reidille itselleen, että usein myös vastustajille. == Valmennusura == Reidin valmennusura alkoi marraskuussa 1990, kun hänet palkattiin Manchester Cityn manageriksi Howard Kendallin tilalle. Kaudella 1990–91 City sijoittui liigassa viidenneksi ollen sijan korkeammalla kuin kaupungin menestyneempi joukkue Manchester United. Manchesteri Cityn ensimmäinen Valioliiga-kausi (1992/93) alkoi heikosti, ja Reid erotettiin tehtävästään jo muutaman ottelun jälkeen. Cityn jälkeen Reid aloitti valmennustehtävät Sunderlnadissa maaliskuussa 1995. Reid nosti nousutaistelussa olleen Sunderlandin Valioliigaan. Vuoteen 2002 saakka Sunderlandin managerina toiminut Reid siirtyi Leeds Unitedin manageriksi vuonna 2003. Lyhyen Leeds-visiitin jälkeen Reid toimi pari kautta Coventry Cityn managerina. Vuonna 2008 hän siirtyi Thaimaan maajoukkueen päävalmentajaksi. Hän jätti tehtävät syyskuussa 2009 palaten Englantiin Stoke Cityn apulaisvalmentajaksi.New Stoke assistant Peter Reid steps down as Thailand national coach Kesäkuussa 2010 Reid nimitettiin Plymouth Argylen manageriksi. Hän jätti tehtävän syyskuussa 2011http://www.guardian.co.uk/football/2011/sep/18/peter-reid-leaves-plymouth- argyle. == Lähteet == Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Vuonna 1956 syntyneet Luokka:Elävät henkilöt
Poliisi paikalla

Poliisi paikalla (Police Ten 7) on uusiseelantilainen televisiosarja, jossa seurataan Uuden-Seelannin poliisin työskentelyä. Tehtäviin kuuluvat muun muassa huumerikokset, rattijuopot, liikennerikkomukset ja tappelut. Suomessa sarjaa on esittänyt MTV3 Fakta. == Muita samantapaisia ohjelmia == * Kadulla * Poliisikamera – käy! == Aiheesta muualla == * Ohjelman sivut Uuden-Seelannin poliisin sivuilla Luokka:2000-vuosikymmenen tositelevisiosarjat Luokka:Uusiseelantilaiset televisiosarjat
Vazgen Sargsjan

Vazgen Sargsjan (, 5. maaliskuuta 1959 – 27. lokakuuta 1999) oli armenialainen poliitikko, maan pääministeri vuonna 1999. Hänet murhattiin aseistetussa hyökkäyksessä parlamenttiin. Sargsjan oli monien muiden Armenian poliitikkojen tavoin kunnostautunut Vuoristo-Karabahin sodassa Azerbaidžania vastaan. Sargsjan opiskeli liikuntatieteitä Jerevanissa. Hän oli myös kotikaupungissaan Araratissa Komsomolin tehdasosaston sihteeri. Hän johti myöhemmin Garun-lehteä ja hänet valittiin Armenian korkeimpaan neuvostoon 1990. Sargsjan komensi Jerkrapa-vapaaehtoisjoukkoja Vuoristo-Karabahin sodassa. Hän oli vuodesta 1991 Armenian puolustusministeri, presidentin neuvonantaja, valtioministeri vastuussa puolustuksesta ja uudelleen puolustusministeri 1995–1999. Hänen ansionaan pidetään myös presidentti Levon Ter-Petrosjanin voiton varmistamista vuoden 1995 kiistellyissä vaaleissa ja niiden jälkeisten levottomuuksien hillitsemistä. Sargsjan edusti Armenian republikaanipuoluetta. Hänet nimitettiin kesäkuussa 1999 maan pääministeriksi. Sargsjan kuoli toimittaja Nairi Hunanjanin johtamassa aseistetussa hyökkäyksessä maan parlamenttiin. Samalla sai surmansa puhemies Karen Demirtšjan ja useita muita. Sargsjan palkittiin kuolemansa jälkeen Armenian kansallissankarin arvonimellä. Hänet haudattiin Jerablorin sotilashautausmaalle. Hänen veljensä Aram Sargsjan nimitettiin hänen jälkeensä vuoteen 2000 asti pääministeriksi. ==Lähteet== == Aiheesta muualla == Luokka:Armenian pääministerit Luokka:Armenialaiset henkirikosten uhrit Luokka:Vuonna 1959 syntyneet Luokka:Vuonna 1999 kuolleet
Amélie (albumi)

Amélie (Le Fabuleux destin d’Amélie Poulain) on soundtrack vuonna 2001 julkaistulle samannimiselle elokuvalle, jonka on ohjannut Jean-Pierre Jeunet. Levyn avulla myös sen säveltäjä Yann Tiersen nousi maailmalla laajempaan tietouteen. ==Historia== Elokuvan säveltäjä valikoitui, kun Jean-Pierre Jeunet’n kuvaussihteeri pani heidän ajaessaan soittimeen uuden CD:n, jota Jeunet ei ollut kuullut aikaisemmin. Yann Tiersenin musiikki yllätti ohjaajan, ja saman tien tämä hankki miehen koko tuotannon itselleen ja pyysi häntä uuden elokuvansa säveltäjäksi.http://www.virginrecords.com/amelie/ Kuitenkin samaan aikaan Tiersen työsti uutta albumiaan L’Absentea, eikä hänellä ollut suuresti aikaa soundtrackin tekoon. Aikakiireestä johtuen Jeunet alkoi haravoida sopivia kappaleita Tiersenin edellisiltä albumeilta, säveltäjän itse tehdessä muutaman ylimääräisen kappaleen vanhojen kappaleiden seuraksi. Näin soundtrackista tuli sekoitus Tiersenin uutta ja vanhaa materiaalia.http://www.musicomh.com/interviews/yann-tiersen.htm Elokuvan menestyksen myötä Tiersen nousi nopeasti tunnetuksi ympäri Eurooppaa ja osa uusista levyä varten tehdyistä kappaleista esiintyivät myös miehen seuraavalla albumilla L’Absente. == Kappaleet == Amélien kappaleet Amélie - Soundtrack (54:15) # # # # # # # # # # # # # # # # # # # # ==Palkinnot== * Voitothttp://www.imdb.com/title/tt0211915/awards ** 2001 : Victoires de la musique - Original Cinema/Television Soundtrack of the Year ** 2001 : World Soundtrack Awards - Best Original Soundtrack of the Year ** 2002 : César Awards, France - Best Music Written for a Film * Ehdokkuudet ** 2001 : World Soundtrack Awards - Soundtrack Composer of the Year ** 2001 : BAFTA Awards - Anthony Asquith Award for Film Music ** 2001 : Phoenix Film Critics Society Awards - Best Original Score ==Lähteet== ==Aiheesta muualla== *Yann Tiersenin sivusto *Albumin sivusto Luokka:Vuoden 2001 soundtrackit Luokka:Ranskalaiset albumit